钦定古今图书集成/明伦汇编/闺媛典/第043卷 > 皇清 > 《史贞女祠》王朝佐
## 钦定古今图书集成/明伦汇编/闺媛典/第043卷 > 皇清 > 《史贞女祠》王朝佐

“濑水何泱泱，携筐向水傍。低头事漂击，不惜湿罗裳。
晨出未暮归，老母在高堂。三旬不愿适，焉知绣鸳鸯。
道逢困丈夫，行乞良可伤。一饭妇女仁，况有残壶浆。
终焉感礼义，出词何慨慷！贞洁恐无知，清流见肝肠。
悲哉伍子胥，百金何足偿。惟有鸱夷心，可以增辉光。